Konge for en dag
Konge for en dag er en opera (opéra-comique) i tre akter af Adolphe Charles Adam med libretto af Adolphe d'Ennery (1811-1899) og Jules-Henri Brésil (1818-1899).
Operaen blev uropført i Paris i 1852 og opførtes hyppigt i de følgende år, i København første gang i 1889.
Handlingen udspilles i den lille indiske stat Goa, hvor en ung fisker får lov at være konge for en enkelt dag og dermed scorer den prinsesse, han tidligere har reddet fra at drukne.